recursal/SuperWikiNEXT-32B huggingface dataset:
**James HANRATTY** (4-an de oktobro 1936; 4-an de aprilo 1962) estis unu el la lastaj personoj, kiujn oni ekzekutis en Britio. Hanratty estis akuzita je murdo de Michel Gregsten kaj seksperforto je Valerie Storie kaj estis ekzekutita spite al diversaj eldiroj de okulatestantoj. Lia afero kondukis al larĝa diskuto pri la mortpuno en la brita publiko, kaj validis longtempe kiel juĝ-eraro. Oni faris en 2002 DNA-analizon, kiu montris sian kulpon kun grada propableco.

La krimago
----------

En la nokto de la 22-a je la 23-a de aŭgusto 1961, la 63-jara Michael Gregsten kaj lia amikinon Valerie Storie estis forabitaj en ilia aŭtomobilo. Ilin devigis armila homo al Deadman's Hill sur la vojo A6. Tie li pafis Gregsten kaj perfortis Storie. Li volis ŝin murdi per 5 pafoj, sed ŝi travivis kaj estis malkovrita frumatene dum trafika kalkulado. Ŝi restis paralizite sub la kokso.

La murdisto fuĝis per automobilo de Gregsten kaj forlasis tion. Oni iom poste malkovris la pistolon sub sidejo de aŭtobuso. Oni trovis du konvenajn patronojn en hotelĉambro, tiel la polico jam havis du suspekindajn personojn. James Hanratty kaj Peter Louis Alphon estis jam punitaj pli fure, Alphon eĉ ne havis alibion, sed oni liberparolis lin.

Post kiam oni deklaris Hanratty al akuzito, li mem telefone meldis sin kaj emfazis sian senkulpecon. La aresto okazis la 11-an de oktobro 1961 en Blackpool kaj Valerie Storie rekonis lin en la dua raŭndo, kiam li devis elparoli kelkajn vortojn. Ŝi mem vidis vangon de la krimulo nur dum sekundo ĉe lumo de preteriranta aŭto. La viro ne havis averaĝan voĉon.

Spite al lia alibio (300 km for de la krimagejo) kaj aliaj malcertaĵoj, oni juĝis lin je ekzekuto. Ĉar la gazetaro ekstreme interesiĝis pri la afero kaj detale skribis ĉion, komenciĝis – senrezulta – kampanjo por amnestiigi lin.

La ĝustecon de la decido montris DNA analizo en 2001, kiam oni eltombigis liajn restaĵojn por kompari kun DNA sur subkalsoneto de Valerie. La analizo montris je probaleco de 2,5 milionoj al 1, ke temas pri DNA-spuroj de Hanratty sur la virina vesto. Oni ne trovis spurojn de iu ajn tria persono.


|  |  |
| --- | --- |
| Bibliotekoj | * PeEnEo: 217497
* LCCN: no2004091300
* VIAF: 153959558
* ISNI: 0000 0001 0311 9259
* NLA: 36014166
 |
Aro de ĝardenaj hosoj
Fajrobrigada hoso ligita al portebla motora pumpilo
**Hoso** (de la angla *hose*) estas fleksebla tubo por transporti rigidaĵojn, likvaĵojn aŭ gasojn.

Hosoj en multaj variaĵoj estas uzataj preskaŭ ĉie en la ĉiutaga vivo kaj tekniko, kie neflekseblaj tuboj pro fizikaj aŭ ekonomiaj kialoj ne povas esti uzataj ekzemple ĉe moveblaj deir- aŭ cel-objektoj, malfacile alireblaj punktoj, aŭ se tuboj estus tro pezaj aŭ tro multekostaj. Hosoj povas esti ligitaj unu al la aliaj per kupliloj, tiel plilongigante la tutaĵon.

Hosoj estas faritaj el natura aŭ artefarita kaŭĉuko, plasto, vitrofibroj kaj aliaj elastaj materialoj. Ekzemploj de hosoj estas

* ĝardena hoso (por akvumi razenon kaj plantojn)
* fajrobrigada hoso (por konduki akvon al fajro)
* beton-konduka hoso (por konduki betonon de pumpilo al konstruejo)
* brems-hoso (por konduki oleon ekzemple en aŭto)

Vidu ankaŭ
----------

* Tubo
* Tubkondukilo
* Biciklovalvo


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Hoso en la Vikimedia Komunejo (Multrimedaj datumoj)
|  |  |
| --- | --- |
|  | - La mallongigo SO en Hüniken SO staras por la svisa Kantono Soloturno. Por aliaj signifoj de la nomo vidu sub **Hüniken**.. |


---


**Hüniken** estas komunumo en la distrikto Wasseramt en Kantono Soloturno, Svislando. Ĝi havis 92 loĝantojn je la 31-a de decembro 2010.

Geografio
---------

Hüniken situas en Svisa Mezlando en la orienta flanko de la flotebenaĵo de la rivero Emme, ok kilometrojn orientsudoriente de la kantonĉefurbo Soloturno. La komunumo laŭ areo kaj loĝantaro estas la plej malgranda komunumo de la distrikto Wasseramt. En oriento Hüniken estas konektita kun la najbara komunumo Etziken. Krom la vilaĝo al la komunumo apartenas nur tri izolitaj domoj. La domoj de la vilaĝo grupiĝas ambaŭflanke de la kapelo de Sankta Mikaelo. La teritorio de la komunumo etendiĝas sur areo de 1,01 km², de kiuj 16% estas kovritaj de arbaro, 76% servas por agrikulturo kaj 8% por setlado.

Najbaraj komunumoj
------------------

La komunumo Hüniken limas en nordo al Subingen, en oriento al Etziken, kaj en sudo kaj okcidento al Horriwil.

Trafiko
-------

Hüniken situas flanke de la gravaj trafikvojoj. Tra la komunumo pasas flanka vojo de Etziken al Horriwil. Per la buslinio de Herzogenbuchsee al Soloturno Hüniken estas konektita al la publika transportreto.

Historio
--------

La unua dokumenta mencio de Hüniken datiĝas el la jaro 1263 kiel *Hunnechoven*. La eklezia suvereneco pri Hüniken estis en la jaro 1341 akirita de la soloturna urbestro Conrad de Durrach. Poste la familio Spiegelberg heredis tiujn rajtojn, kaj de ĝi en la jaro 1466 kune kun la senjora jurisdikcio la rajtoj transiris al la urbo Soloturno. En la haro 1472 la rajtoj estis transdonitaj al la soloturna hospitalo.

Vidu ankaŭ
----------

* Aliaj lokoj kun la nomo Hüniken

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
2. ↑  Fonto: *Othmar Noser*: *Hüniken* en *Historia Leksikono de Svislando* (2008-01-16)

Eksteraj ligiloj
----------------

* Kategorio Hüniken SO en la Vikimedia Komunejo (Multrimedaj datumoj)

* Informoj pri la komunumo Hüniken en la retejo de Kantono Soloturno[*rompita ligilo*]
* Hüniken SO en la Historia Leksikono de Svislando germane france itale

* **Vidu ankaŭ en la Vikimedia Komunejo la kategorion Hüniken SO** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Wasseramt |
| --- |
| Aeschi (Steinhof) • Biberist • Bolken • Deitingen • Derendingen • Drei Höfe (Heinrichswil-Winistorf • Hersiwil) • Etziken • Gerlafingen • Halten • Horriwil • Hüniken • Kriegstetten • Lohn-Ammannsegg • Luterbach • Obergerlafingen • Oekingen • Recherswil • Subingen • Zuchwil |  |

 |
**Preĝejo Sanktaj Kosmaso kaj Damiano** estas romkatolika historia monumento en vilaĝo Zalaszántó (Hungario).

Historio
--------

La unua mencio pri romanika kapelo Sankta Kosmaso kaj Sankta Damiano okazis en 1236. Supozeble dum invado de la tataroj (1242) ĝi estis detruita, en la sekva jardeko rekonstruita (jam kiel eklezia kirko), en la 15-a jarcento renovigita kaj pligrandigita laŭ gotiko. Baldaŭ oni konstruis turon antaŭ la preĝejon kaj arkeologoj trovis bordon el la frua renesanco. En 1555 kaj 1576 la turkoj bruldetruis la kirkon. Plena baroka rekonstruo okazis inter 1730-1736. La orgeno estis kreita en 1888. En 1933 kaj 1957 arkeologiaj esploroj okazis.

Konstruaĵo
----------

La preĝejo situas sola sur monteto en triangula teritorio, la limoj estas la 3 vojoj. En la triangulo estas ankaŭ kruco el la [[1930-aj jaroj. La fasado estas nur la kvadrata turo. La enirejo funkcias en flanko de la turo. La turo, la navo kaj la plurlatera absido estas egallarĝaj. La menciitaj 3 partoj estas apogitaj per pilieroj. Interne la predikejo estas baroka. La ĉefaltara bildo prezentas Kosmason kaj Damianon (1893).

Kermeso okazas en la 26-an de septembro aŭ en la sekva dimanĉo. Paroĥo estas loke, tamen la zorganta paroĥo funkcias en Várvölgy.

Fontoj
------

* hungare kun fotoj
* hungare kun fotoj
* hungare kun foto
* hungare


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Situo de Hörde en la urbo Dortmund
Brückenplatz en Hörde
Kastelo Hörde kaj enirkampo al Lago Phoenix
**Hörde** estas urboparto en la samnoma urbodistrikto en la sudo de Dortmund en la Ruhr-Regiono (Germanujo). La iam memstara urbo en Graflando Mark kaj distrikta urbo de la Distrikto Hörde estis enigita post 1928 en la urbon Dortmund. De 1911 ĝis 1928 Hörde formis eksterdistriktan urbon.

Nun Hörde estas modelo de strukturŝanĝo. Momente la evoluo okazas de urboparto en la ombro de la ŝtalfarejo *Hermannshütte* al moderna, libertempuma urboparto kun teĥnologiemaj entreprenoj en Dortmund. Lumturoj de la urba disvolvo estas la Lago Phoenix kaj la ekloĝo de unu el la centroj de mikrosistema teĥniko de nacia graveco. Kritikantoj avertas kontraŭ la nobliĝo de la urbokvartalo pro la plivaloriĝo.

Ligoj eksterne
--------------

* Kategorio Hörde en la Vikimedia Komunejo (Multrimedaj datumoj)

* Fotoj el Hörde Arkivigite je 2005-09-09 per la retarkivo Wayback Machine
* Bildoj kaj raportoj el Hörde Arkivigite je 2016-05-11 per la retarkivo Wayback Machine
**Preĝejo de Sankta Petro kaj Sankta Paŭlo** estas romkatolika konstruaĵo en Hungario, en vilaĝo Sajtoskál.

Historio
--------

La unua mencio pri kirko Sankta Petro en "*Kál*" okazis en 1235. En 1716 la katolika grupo refondiĝis, ĉar pli frue la loĝantoj elektis la luteranismon. En 1754 la preĝejo estis trakonstruita, tiam ĝi ricevis barokan aspekton. En 1851 denova trakonstruo okazis, en 1866 nova ĉefaltaro estis farita. En 1929 malnovaj murpentraĵoj estis trovitaj, sed oni denove kovris ilin. En 1937 oni faris vitrobildogjn por la fenestroj. En 1965 ekstere la preĝejo estis renovigita. La orgeno estas aŭdebla ekde 1967.

Konstruaĵo
----------

La preĝejo havas po unu navon kaj turon. Sakristio aliĝas al la navo. Larĝo de la sanktejo estas sama, ol la navo. En la korto oni metis krucon en 1912. Interne por la orgeno estas galerio. La ĉefaltaro prezentas Sanktajn Petron kaj Paŭlon.

Kermeso okazas en la 29-an de junio.

Fontoj
------

* hungare
* hungare


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
|  |  |
| --- | --- |
|  | Por samtitolaj artikoloj vidu la paĝojn Hünenberg Chämleten (stacidomo) kaj Hünenberg Zythus (stacidomo). |

Pri la komunumo
---------------

**Hünenberg** estas komunumo en Kantono Zugo, Svislando. Ĝi havis 8263 loĝantojn je la 31-a de decembro 2007.

Geografio
---------

Hünenberg situas inter la rivero Reuss, Lorze kaj la Lago de Zugo.
La najbaraj komunumoj de Hünenberg estas okcidente kaj sude en Kantono Zugo la urbo Ĥamo kaj la komunumo Risch al kiu apartenas la urbo Rotkreuz. En sudokcidento en Kantono Zuriko aliflanke de Lorze ĝi limas al Maschwanden. En oriento Hünenberg limas la argoviaj komunumoj Sins, Mühlau kaj Merenschwand.

Trafiko
-------

En Hünenberg Zythus ekzistas stacidomo sur la trajnlinio de Svisaj Federaciaj Fervojoj de Zugo al Lucerno, kiu estas servita de la urba trajno de la Zugerland Verkehrsbetriebe, kiu servas la komunumon ankaŭ per loka busreto. Hünenberg havas ankaŭ aliron al la nacia aŭtoŝoseo A4.

Historio
--------

La unua dokumenta mencio de Hünenberg datiĝas el la jaro 1185 kiel *Hunoberg*. Dokumento, kiu portas daton de 1173 evidentiĝis laŭ la Historia Leksiko de Svislando kiel falsigo. Sur la teritorio de Hünenberg estis trovita apud la Lago de Zugo setlejo el la Junŝtonepoko. Apud la bieno Marlachen troviĝas alemana tombejkampo, kion implicas la nomo: Hünenberge estas en la germana tombejmontetoj de la tiel nomitaj *Hünen*, tio estas grandstaturaj alemanoj, kiuj setlis en alemana Svislando inter la 4-a kaj 7-a jarcento.

Vidu ankaŭ
----------

* Hünenberg Chämleten (stacidomo)
* Hünenberg Zythus (stacidomo)

Eksteraj ligiloj
----------------

* Oficiala retejo de la komunumo Hünenberg
* Hünenberg en la Historia Leksiko de Svislando

* Kategorio Hünenberg en la Vikimedia Komunejo (Multrimedaj datumoj)

  


|  |  |  |  |
| --- | --- | --- | --- |
| 

| v • d • rKomunumoj de Kantono Zugo |
| --- |
| Baar  •  Ĥamo  •  Hünenberg  •  Menzingen  •  Neuheim  •  Oberägeri  •  Risch Rotkreuz  •  Steinhausen  •  Unterägeri  •  Walchwil  •  Zugo | Komunumoj de Kantono ZugoKomunumoj de Kantono Zugo |

 |
Antikva pordego ĉe Chùa Hoằng Phúc.
***Hoằng Phúc Tự*** (konata ankaŭ kiel *Chùa Hoằng Phúc*, *Chùa Kính Thiên* aŭ *Chùa Quan*) estas bikŝuejo situanta en distrikto de Le Thuy, Provinco Quang Binh, Vjetnamio, 45 km sude de Dong Hoi, 500 km sude de Hanojo. La unua bikŝuejo havas historion de pli ol 700 jarojn, kaj havas unu el la plej malnovajn pagodojn en centra Vjetnamio. La templo estis rekonstruita multajn tempojn. En decembro 1985, la pagodo estis detruita de tropika uragano. En novembro 2014, la rekonstruo estis komencita kaj kompletigita en januaro 2016. La birma budhisto Sangha donis relikvon de la budho Gotamo (el pagodo de Shwedagon en Ranguno, Birmo) al tiu pagodo je la 16a de januaro 2016.

En 1301, la reĝo de la dinastio Trần, Trần Nhân Tông, vizitis la bikŝuejon kaj nomis ĝin *Tri Kien Tu*. Nguyễn Phúc Chu, moŝtulo de la familio Nguyễn, renomis ĝin *Kính Thiên Tự* en 1716. La reĝo Minh Mạng de la dinastio Nguyễn vizitis la bikŝuejon en 1821 kaj renomis ĝin *Hoằng Phúc Tự*.

Referencoj
----------

1. ↑   Myanmar presents Lord Buddha’s sarira to Vietnamese pagoda (2016-01-16). Arkivita el la originalo je 2016-01-26. Alirita 2016-01-19.
2. ↑   Cung nghinh xá lợi Phật tổ về chùa Hoằng Phúc tại Quảng Bình (vjetnama) (2016-01-15).
3. ↑   Cung nghinh xá lợi Phật tổ từ Myanmar về Quảng Bình (vjetnama) (2016-01-15).
4. ↑   Chùa Hoằng Phúc. Buddhist Shangha (2014-12-12). Arkivita el la originalo je 2015-09-23. Alirita 2019-07-15.

* Kategorio Hoằng Phúc Tự en la Vikimedia Komunejo (Multrimedaj datumoj)
Organizoj kiel ekzemple la Internacia Humanista kaj Etika Unio(IHEU) uzas la emblemon de la "**Feliĉa Homo**"
*"La socio kaj la homaro komencas ĉe ĉiu de ni".* Diraĵo de Johannes van Vloten en iu strato de Deventer, Nederlando
**Humanismo** kiel vivfilozofio, ankaŭ nomita **sekulara** **humanismo** estas moderna formo de humanismo (**moderna humanismo)**, kiu metas la homon centra kaj deiras de la valoro de la homo (latine *humanus* signifas 'homa'). La humanismo deiras de racio, etiko kaj justeco. Ĝi okupiĝas pri la demando kiel homoj povas vivi agrable kaj feliĉe. Ĝi krome kontraŭstaras la uzon de la supernaturo kaj la spirita por determini la moralon kaj influi decido-faradon.

La esprimo "sekulara humanismo" ekestis en la 20-a jarcento, por fari klaran distingon kun "religia humanismo". La vorto "humanismo" por indiki la ne-kristanan filozofion, tamen jam en la dua duono de la 19-a jarcento populariĝis.

Karakterizaĵoj
--------------

La moderna humanismo estas ne-religia vivfilozofio kiu antaŭenigas la homan dignon, liberecon kaj personecon.

Kiel vivfilozofio la humanismo emfazas klerecon (germane *bildung*), racion, moderecon, kaj tutmondan civitanecon. Kernaj konceptoj en humanismo estas persona kresko kaj disvolviĝo, memstareco (en la signifo de libereco kaj la strebado al bona kaj bela vivo), respondeco, kritika pensado, egaleco kaj humaneco.

La ne-religia karaktero de la moderna humanismo ne estas tre ateista. Iuj humanistoj montras malfermitecon al diversaj filozofiaj inspirofontoj, ĉefe okcidenteŭropaj. En Usono la humanismo havas pli klare ateisman perspektivon kaj ĝi estas plejparte inspirita de la klerismo pro la pli granda rolo de religio en la usonaj socio kaj politiko.

Bibliografio
------------

(en) Martha C. Nussbaum, *Not for Profit. Why democracy needs the humanities*, 2012.

Vidu ankaŭ
----------

* Humanisma psikologio
* Transhumanismo
* Ateologio
* Humanismo
* Homaranismo

* Kategorio Humanismo (filozofio) en la Vikimedia Komunejo (Multrimedaj datumoj)

Referencoj
----------

1. ↑  Joris van Eijnatten & Fred van Lieburg, *Nederlandse religiegeschiedenis* (herziene tweede druk 2006) 276.
2. ↑  Ĝi ankaŭ Estas la humanismo de la dioj, donis malsupren?
**Erginoso** (malnovgreke *Εργίνος*, latine *Erginus*) estas en la greka mitologio orĥomena reĝo, filo de la reĝo Klimeno. 

La reĝo Klimeno estis mortigita per ŝtono, kiun kontraŭ li ĵetis veturigisto de Tebano nomata Menoikeo. Post tio sekvanto sur orĥomena trono Erignoso tiris milite kontraŭ Tebo kaj devigis, ke Tebo ĉiujare kontingentos al li cent kastritajn virbovojn. Tiu ĉi imposto mem Tebon neelĉerpus, sed ĝi estis aroganta gesto, konfirmanta superregadon de Erginoso. 

Je tiu ĉi superregado kaj malhonesta imposto senigis Tebon nur heroo Heraklo. Kiam li iris el kitairona ĉaso, kaptis la orĥomenajn impostkolektistojn, distranĉis iliajn buŝojn, fortranĉis nazojn kaj orelojn, kunligis ilin kaj sendis al ilia mastro. 

Do Erginoso ree militiris kontraŭ Tebo, sed ĉi foje Heraklo venkis kaj eĉ mortigis lin. La Orĥomenanoj devis redoni al Tebanoj duoblon de ĉiuj kontingentaĵoj, kiujn Tebo en pasinto pagis al ili. Heraklo poste restis en Tebo, de la reĝo Kreono ricevis lian filinon por edziĝi kaj al tio duonon de la reĝolando.

Fonto
-----

*En tiu ĉi artikolo estas uzita traduko de teksto el la artikolo Erginos en la ĉeĥa Vikipedio.*
**Háromfa** estas malgranda vilaĝo en Hungario, en regiono **Suda** Transdanubio, en departemento Somogy, en subregiono de Nagyatád. La loknomo signifas: tri arboj.

Bazaj informoj
--------------

* Areo: 42 km²
* Loĝantaro: 860
* Poŝtkodo: 7585
* Telefonprefikso: 82

Situo
-----

Háromfa situas sur ebenaĵo, laŭ flankovojoj. Nagyatád troviĝas 17, Barcs 24, Csurgó 29, Kaposvár 70 km-ojn. Dravo preterfluas 8 km-ojn.

Historio
--------

La unua mencio devenis pri la vilaĝo el 1377 laŭ tiama hungara ortografio *"Harumfa"*. Vilaĝservoj estas infanĝardeno, lernejo, poŝto.

Vidindaĵoj
----------

* romkatolika preĝejo omaĝe al Sankta Petro kaj Sankta Paŭlo de 1881
* baroka statuo de Johano Nepomuka
* fiŝkaptista lago
* ĉasista domo, kiu dum la turka erao salodeponejo estis
* monumento pri falintoj dum la mondomilitoj de 1992

Fontoj
------

* hungara Vikipedio
* http/maps.google.com
* w.iranymagyarorszag.hu
* w.gyaloglo.hu
* w.nagyvofely.hu

* Kategorio Háromfa en la Vikimedia Komunejo (Multrimedaj datumoj)
**Ereğli** [eregli] estas urbego (kaj ankaŭ distrikto) en la azia parto de Turkio. Ĝi apartenas al la Provinco Konya kaj la administra regiono Centra Anatolio.

la loka ŝtalproduktejo
urba moskeo

Bazaj informoj
--------------

* Areo: 2,560  km² (kun la plena distrikto)
* Supermara alteco: 1043 m
* Loĝantaro: 139,131 (2014)
* Horzono: UTC +2 (somere UTC + 3)
* Telefonkodo: (+90) 332
* Poŝtkodoj: 42000–42999
* Aŭtokodo: 42
* 37° 31′ N, 34° 3′ O (mapo)37.51666666666734.05

Geografio
---------

Ereğli situas en altebenaĵo en suda parto de la azia landparto. Ĝi troviĝas 289 kilometrojn de Ankaro .

Historio
--------

Arkeologoj supozas, ke en tiu loko estis pluraj komunumoj en la antikvaj eraoj. Dum la Bizanca Imperio (tiam konata kiel Heraclea Cybistra) la urbo kuŝis en vojo de invadaj armeoj kaj estis kaptita de la araboj en 806 kaj denove en 832. Proksime de la fino de la 11-a jarcento venis turkoj, sed post ilia malkresko ĝi estis okupita fare de mongoloj (13-a jarcento). La unua fervojo alvenis en 1904. Ĝis hodiaŭ *Cybistra* estas titulara episkopujo.

Ekonomio
--------

Ereğli estas centro de tekstila produktado bazita sur kotonoj. Krome ĝi disponas pri ŝtalproduktejo.

Trafiko
-------

Al Ereğli kuras 3 ĉefvojoj, krome estas ankaŭ fervoja linio.

Ĝemelurboj
----------

* Grekio Hidra, Grekio (ekde 1996)

Fontoj
------

* 
* WikiTrans
**INDECT** estas akronimo de la EU-Projekto ***"Intelligent information system supporting observation, searching and detection for security of citizens in urban environment"*** (angle.; eo.: Inteligenta informsistemo por subteni observadon, serĉi kaj ekkapti por la sekureco de civitanoj en urbaj ĉirkaŭejoj). Ĝi estas financata de la Eŭropa Unio. La celoj de tiu programo estas konekti ĉiujn observadteknologiojn por celi unu universalan observadilon por iniciativa polica laboro. Sub la tialo sekurigi la vivon de la cvitanoj, kaŝiĝas la intenco de la ŝtatoj kaj de la registaroj kontroli ĉiujn kaj ĉiajn kondutojn ne nur danĝerajn por ili sed ankaŭ ne subtenan aŭ indiferentan. La registaroj volas certigi, ke ili povas koni kaj kontroli kion faras la civitanoj. Kio aperis kiel malutopio en la romano de George Orwell 1984, nune estas tre proksime de la realo.

Finacado kaj Planado
--------------------

La EU financas la Projekton per 10,91 milionoj da eŭroj. La Projekto ekis 2009 kaj verŝajne daŭros 5 jarojn.

Partoprenantoj
--------------

### Universitatoj

* AGH Krakovo (Krakovo, Pollando)
* Teknika Universitato Gdansko (Gdansko, Pollando)
* Universitato Karlo la 3-a de Madrido (Madrido, Hispanio)
* Teknika Universitato Sofio (Sofio, Bulgario)
* Universitato de Wuppertal (Wuppertal, Germanio)
* Universitato de Jorko (Jorko, Britio)
* Teknika universitato Ostrava (Ĉeĥio)
* Teknika Universitato Koŝice (Koŝice, Slovakio)
* Universitato de aplikaj Sciencoj Vieno (Vieno, Austrio)

Ligiloj
-------

* indect-project.eu: oficiala retpaĝo de la projekto
* www.dailymotion.com/video/xsbtr0\_l-effroyable-projet-indect-pire-que-la-gestapo-asselineau\_webcam/ la unua politika partio, kiu denuncis ĝin

* Kategorio INDECT en la Vikimedia Komunejo (Multrimedaj datumoj)
**Bella Bordy** [bordi], laŭ hungarlingve kutima nomordo **Bordy Bella** estis hungara baletisto, aktoro, balerino, instruisto. Ŝia origina nomo estis (laŭ hungarlingve kutima nomordo) *Bordé Izabella*.

Izabella Bordé  naskiĝis la 21-an de novembro 1909 en Gyula, ŝi mortis la 28-an de junio 1978 en Budapeŝto.

Bella Bordy (maldekstre)
Bella Bordy

Biografio
---------

Bella Bordy frekventis mezlernejon en Debrecen, kie ŝi komencis lerni ankaŭ baleton. Post la abituriento ŝi ricevis stipendion en Reĝa Operejo de Budapeŝto, ŝi lernis baleton de Ede Brada, Jan Ciepliński, Anna Pallay, Emília Nirschy kaj Ferenc Nádasi, aktoradon de Béla Both (en 1931). Inter 1924 kaj 1965 ŝi apartenis al baleta trupo de Operejo de Budapeŝto, en 1932 ŝi estis nomumita privata dancisto. En 1935 ŝi lernis baleton en Parizo. Inter 1938-1961 ŝi havis ankaŭ filmajn rolojn, inter 1940 kaj 1944 ankaŭ teatrajn rolojn en Operetoteatro (Budapeŝto) kaj Teatro Madách. En 1965 ŝi pensiuliĝis, poste ŝi instruis movteknikon en Vieno kaj Zuriko.

Ŝi ricevis premiojn en 1942 kaj 1959.

Elektitaj baletaj roloj
-----------------------

* Ede Brada: *Pesti Karnevál* (1930, ĉefrolo)
* Jan Cieplinski:
	+ *Matyó menyasszony* (1933)
	+ *József legenda* (1946) - S-ino Putifar
* Gyula Harangozó:
	+ *Pozsonyi majális* (1938, ĉefrolo)
	+ *A korsó* (1941)
* Prokofjev-Lavrovskij: Romeo kaj Julieta (1962)

Elektitaj teatraj roloj
-----------------------

* William Shakespeare: Somermeznokta sonĝo – Puck
* Mihály Eisemann: *Fekete Péter* – Colette
* József Gvadányi: *Peleskei nótárius* – Maris
* Pongrác Kacsóh: *János vitéz* – korteganino
* Albert Szirmai: *Mézeskalács* – Örzsi

Elektitaj filmaj roloj
----------------------

* *Piros bugyelláris* (1938)
* *Tokaji aszú* (1941)
* *Szerelmes szívek* (1944)
* *Délibáb minden mennyiségben* (1962)

Fontoj
------

* hungarlingva biografio
* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio kun foto

* Kategorio Bella Bordy en la Vikimedia Komunejo (Multrimedaj datumoj)
Komputiko > Programlingvo > INTERCAL

---

**INTERCAL** estas komputillingva ŝerco. Ĝiaj verkistoj diris, ke la nomo staras por la angla esprimo 'Compiler Language With No Pronounceable Acronym' (Kompilila Lingvo Kun Neniu Prononcebla Mallongigo). INTERCAL-on kreis Don Woods kaj James Lyons je 1972 kaj ĝi estas intence malsimila ol ĉiuj aliaj komputillingvoj laŭ ĉiuj manieroj krom unu; ĝi estas pure skriba lingvo, ĉar ĝi estas tute neparolebla. Jena alineo el la INTERCAL-Gvidlibro klarigos la stilon de la lingvo:

Estas bone konata kaj ofte montrata fakto, ke persono, kies laboro estas nekomprenebla, estas altestimata. Ekzemple, se oni dirus, ke la plej simpla maniero por konservi la valoron 65536 en 32-bita INTERCAL-a variablo estas:
DO :1 <- #0$#256
iu malfreneza programisto dirus, ke tio estas absurda. Ĉar ĉi tiu vere estas la plej simpla maniero, la programisto ŝajnus malsaĝa antaŭ lia estro, kiu kompreneble hazarde alvenis, laŭ la kutimo de estroj. La efiko estus ne malpli embarasa pro la fakto, ke la programisto pravis.
INTERCAL havas multajn aliajn strangajn kapablojn desegnitajn por plineparolebligi ĝin. La versio de Woods kaj Lyons estas vere uzita de multaj (nu, minimume kelkaj) personoj ĉe Universitato Princeton. La lingvo estis lastatempe reverkata kiel C-INTERCAL kaj konsekvence ĝuas novan nivelon de malpopulareco. Eĉ ekzistas novaĵgrupo, alt.lang.intercal por la studado kaj ... valorado de la lingvo ĉe Uzreto.

Maleviteble, INTERCAL havas TTT-ejon.

Eksteraj ligiloj
----------------

* Kategorio INTERCAL (programlingvo) en la Vikimedia Komunejo (Multrimedaj datumoj)

* 
* 
* Arkivigite je 2005-10-25 per la retarkivo Wayback Machine
**Hubersdorf** estas komunumo en la distrikto Lebern en Kantono Soloturno, Svislando. Ĝi havis 711 loĝantojn je la 31-a de decembro 2010.

Geografio
---------

Hubersdorf situas en la valo de la rivereto *Siggern* ĉe la suda deklivo de Soloturna Ĵuraso proksimume 5,5 kilometrojn orientsudoriente de la kantonĉefkomunumo Soloturno. La komunumo konsistas el la vilaĝo Hubersdorf, la vilaĝetoj Langacher, Neuhölzli kaj Wältschemoos, kaj la setlejoj Chellenmatt, Mittlerfeld kaj Scheidwegen, kaj la izolita bieno Roggenacher.
La teritorio de la komunumo etendiĝas sur areo de 1,36 km², de kiuj 30,1% estas kovritaj de arbaro, 52,9% servas por agrikulturo kaj 15,4% por setlado.

Najbaraj komunumoj
------------------

La komunumo Hubersdorf limas en nordoriento al Kammersrohr. En oriento al Attiswil (BE), en sudo al Flumenthal, en okcidento al Riedholz, kaj en nordokcidento al Günsberg.

Trafiko
-------

La komunumo Hubersdorf situas komplete flanke de la gravaj trafikvojoj. La komunumo atingeblas per konekta vojo de Attiswil al Balm ĉe Günsberg. Per poŝtaŭtolinio al Soloturno la komunumo estas konektita al la publika tranportreto. La plej proksima alveturejo al la svisa aŭtovojo A1 troviĝas inter Wiedlisbach an Wangen ĉe Aro en distanco de proksimume 5 kilometroj sudorienten.

Historio
--------

La unua dokumenta mencio de Hubersdorf datiĝas el la jaro 1374 kiel *Huopolstron*. Dum frua mezepoko la rivereto Siggern, kiu fluas tra Hubersdorf, formis la limon inter la duklandoj Alemanio (Duklando Ŝvabio) kaj Burgonjo. Ek de proksimume la jaro 1050 Hubersdorf apartenis al la Senjorujo Balm. En la jaro 1344 Soloturno akiris la supran jurisdikcion. En la jaro 1411 Soloturno akiris ankaŭ la ceterajn rajtojn. Ek de tiam ĝis 1487 Hubersdorf apartenis al la Voktejo Balm. De 1487 ĝis la Helveta Revolucio de 1798 Hubersdorf estis parto de la Voktejo Flumenthal. Ek de 1803 ĝi estas komunumo de la distrikto Lebern. En la jaro 1901 per verdikto de la Federacia Tribunalo de Svislando estis nuligita kunigo kun la najbara komunumo Kammersrohr.

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
2. ↑  Fonto: *Urs Zurschmiede*: *Hubersdorf* en *Historia Leksikono de Svislando* (2006-11-21)

Eksteraj ligiloj
----------------

* Kategorio Hubersdorf en la Vikimedia Komunejo (Multrimedaj datumoj)

* Oficiala retejo de la komunumo Hubersdorf
* Hubersdorf en la Historia Leksikono de Svislando germane france itale

* **Vidu ankaŭ en la Vikimedia Komunejo la kategorion Hubersdorf** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Lebern |
| --- |
| Balm ĉe Günsberg  •  Bellach  • 
Bettlach  •  Feldbrunnen-Sankt-Niklaus  •  Flumenthal  •  **Grenchen**  •  Günsberg  •  Hubersdorf  •  Kammersrohr  •  Langendorf  •  Lommiswil  •  Oberdorf  •  Riedholz  •  Rüttenen  •  Selzach |  |

 |
Tipa kaj bone konata koniferligno de arbara pino.
**Koniferligno** estas ligno devena de arbedoj kaj arboj el la ordo de pinaloj. Kaŭze de la fakto ke tia ligno ĝenerale estas pli mola ol tiu de la angiospermoj, oni ankaŭ parolas pri **mola ligno** kiel laŭvorta traduko de la termino *softwood* per kiu oni angle ankaŭ signas la koncernajn pinalajn speciojn. Tiuj ĉi enhavas, escepte de taksodioj kaj larikoj, nur ĉiamverdajn arbojn kaj arbedojn.

Koniferligno estas la origino de ĉirkaŭ 80% de la monda produktaĵo de konstruligno, kun tradiciaj produktadaj centroj en la Balta regiono (inkluzive de Skandinavujo kaj Rusujo) kaj Nordameriko.

La termino mola ligno estas uzata kiel kontraŭaĵo de dura ligno, kiu estas ligno origine de angiospermoj. Koniferligno ne ĉiam estas pli mola ol angiospermligno. En ambaŭ grupoj estas grandega variado pri reala ligna dureco, kun la angiosperma denseco-gamo komplete entenante tiun de la koniferlignoj; iuj angiospermlignoj (ekzemple, balzo) estas pli molaj ol plimulte da konferlignoj, dum la plej duraj angiospermlignoj estas multe pli duraj ol iu ajn koniferligno; tiu ne estas surprize ĉar estas ĉirkaŭ centfoje pli da angiospermoj ol da pinaloj. La lignoj de longfolia pino, duglaso, kaj taksuso estas mekanike multe pli duraj ol tiuj de pluraj angiospermoj.

Uzado
-----

Multaj amerikaj domoj estas konstruitaj per kanada koniferligno.
Ĝenerale koniferligno estas facile prilaborebla : ĝi konstituas la plimulton de ligno uzata de la homoj.

* Primara materialo por strukturaj konstruaĵaj komponantoj.
* Meblaro
* Segligno
* Kruda materialo kiel fibroligno por la produktado de papero kaj kartono
* Presaĵo
* La pli delikataj koniferlignoj havas multajn specialajn aplikaĵojn.

Polemikoj
---------


|  |  |
| --- | --- |
| Portala ikono | Portalo pri Biologio |

Komerca disputo pri konifera konstruligno estas furiozinta inter Kanado kaj Usono dum multaj jaroj.
**Huanímaro** estas komunumo en la meksika subŝtato Guanajuato. La ĉefurbo de la komunumo same nomiĝas *Huanímaro*.

Geografio
---------

La komunumo havis en 2005 (lasta popolnombrado de la INEGI) 18456 enloĝantojn. El tiuj estas 8442 viroj kaj 10014 virinoj. La komunumo havas surfacon de 130,57 kvadratkilometroj kaj ĝi situas (meza punkto) je 1720 metroj super la marnivelo. La kvanto de precipitaĵo (jare) estas 781 milimetroj. La geografiaj koordinatoj de la komunumo estas 20° 22′ norda latitudo kaj 101° 30′ okcidenta longitudo.

Sociogeografio
--------------

En la komunumo vivas 17112 personoj kiuj aĝas 5 jaroj aŭ pli. El tiuj personoj 25 personoj parolas indiĝenan lingvon. Tio egalas al 0,15 % de la personoj, kiuj aĝas 5 jaroj aŭ pli.

12218 enloĝantoj aĝas 15 jaroj aŭ pli. Inter ili estas 10742 alfabetoj kaj 1462 analfabetoj. Do 11,97% de la enloĝantoj, kiuj aĝas 15 aŭ pli estas analfabetoj.

Fontoj: Statistikoj de la INEGI

Eksteraj ligiloj
----------------

* Kategorio Huanímaro en la Vikimedia Komunejo (Multrimedaj datumoj)

 Arkivigite je 2007-11-12 per la retarkivo Wayback Machine
**Héreg** [hEreg] estas malgranda vilaĝo en Hungario en regiono Meza Transdanubio, en departemento Komárom-Esztergom, en Distrikto Tatabánya apud Tarján kaj Tardos.

Blazono de Héreg

Bazaj informoj
--------------

* Areo: 27  km²
* Loĝantaro: 1000
* Poŝtkodo: 2832
* Telefonprefikso: 34

Situo
-----

Héreg situas ĉe la piedo de montaro Gerecse, laŭ traira flankovojo. Troviĝas Esztergom 29 km-ojn, Tatabánya 15 km-ojn for.

Historio
--------

Pli frue romianoj loĝis tie. La unuaj skribitaj memoraĵoj devenas el 1326 en formo *Hereg*. La kampoj apartenis al ĉefepiskopejo de Esztergom. Laŭ onidiro klostro fondiĝis. Dum la turkoj la vilaĝo preskaŭ senhomiĝis. En 1849 iu pafis al aŭstroj, sekve ili rabis domon de la vilaĝestro.

Vidindaĵoj
----------

* postbaroka katolika preĝejo de 1794, pligrandigita en 1825
* vilaĝmuzeo
* fonto nomata pri Matiaso la 1-a. Laŭ legendo la reĝo uzis ĝin dum ĉasado.

Famuloj
-------

En Héreg mortis profesoro Zoltán Magyary.

Ĝemelkomunumo
-------------

Slovakio Imeľ, Slovakio

* Kategorio Héreg en la Vikimedia Komunejo (Multrimedaj datumoj)
**Kleinemeer** (groninge: *Klainmeer*) estas kvartalo kaj antaŭa vilaĝeto, krome antaŭa torfmarĉa lageto en la komunumo Midden-Groningen en la provinco Groningen en Nederlando. Ĝi situas sude de Sappemeer, same kiel la vilaĝeto la nomo venas de la lageto kiu antaŭe situis tie, sed kiu dum la tempo de la torfelfosado malaperis.

La Kleinemeer aŭ *Kleine Sapmeer* situis sude de la Sappemeer, de tiu separita per la de Middenweg (antaŭe nomata Zwarteweg). Ĝi estis tratranĉita per la kanaloj Kleinemeersterdiep (nun: Vosholen) kaj la Borgercompagniesterdiep.

La vilaĝeto ŝuldas sian ekeston al la Borgercompagnie, kiu ekde Sappemeer sudorienten komencis per la forfosado de la torfo. La riĉeco alportita de tiu torffosado oni montris en Kleinemeer. La loĝloko havis tri torfoburgojn: Woelwijk kaj Vosholen kiuj intertempe malaperis kaj la ankoraŭ ekzistanta burgo Welgelegen.

Ekde 1710 ĝis ĉ. 1870 en Kleinemeer situis romkatolika kaŝita kirko, dediĉita la Sankta Vilibrordo. La baptopelvo de tiu kirko nun troviĝas en la Sankta Vilibrordokirko en Sappemeer.

Stratvido
Hubble-a profunda kampo
**Hubble-a profunda kampo** (**HPK**), angle: **Hubble Deep Field** (**HDF**), estas la bildo de malgranda parto de la ĉielo, kiu estis fotita dum decembro 1995 per la kosmoteleskopo Hubble.

Fondo
-----

Por tiu esplorprojekto oni elektis areon de la ĉielo, kiu ne enhavu brilajn stelojn aŭ influon de aliaj lumfontoj. Tial estis prenita areo en la konstelacio Granda Ursino kiu aspektas preskaŭ tute malplena. Tiu areo larĝas 144 arkominutojn.

La bildo estas kunmetaĵo de 342 unuopaj bildoj, kiuj estis fotitaj dum 10 tagoj inter 1995-12-18 kaj 28.

La areo estas tiom malgranda eltranĉo de la ĉielo, ke en ĝi troviĝas nur malmultaj steloj de nia galaksio, do proksimaj. Ĉiuj aliaj objektoj, estas galaksioj. Inter ili estas la plej malproksimaj galaksioj, kiujn oni ĝis nun fotis. Ilia lumo venas el tre malnovaj tempoj, tial tio, kion ni nun vidas, venas el tempoj, kiam tiuj galaksioj ankoraŭ estis junaj. En la bildo troviĝas ĉirkaŭ 3000 galaksioj.

Ĉar tiom multaj tre "junaj" galaksioj estis trovitaj, la HPK estas kilometroŝtono (antaŭe nomita mejloŝtono) en la esplorado de la frua universo. Ĝi fariĝis fonto de almenaŭ 400 sciencaj artikoloj. Juna signifas: la lumo de ili, kiu nun atingas nin por la foto, jam estis elsendita antaŭ miliardoj da jaroj, en tempo kiam tiuj galaksioj estis ankoraŭ junaj. Nun tiuj galaksioj fakte estas multe pli aĝaj, miliardojn da jaroj pli aĝaj.

Posteuloj
---------

Tri jarojn post la HPK en la norda ĉielo, oni elektis areon en la suda ĉielo kaj analizis ĝin same. Tiu bildo ricevis la nomon Hubble-a profunda kampo suda. El la komunaj eroj de ambaŭ regionoj oni konkludis, ke la universo estas homogena kaj izotropa kaj ke nia Tero troviĝas en ne speciala parto de la universo.

Dum dek unu tagoj en 2004 oni fotis alian bildon, kiu denove pli profunde rigardas en la universon. Ĝia nomo estas Hubble-a Ultra-Profunda Kampo, angle: *Hubble Ultra Deep Field*.

Vidu ankaŭ
----------

* La unua Profunda Kampo de James Webb

Eksteraj ligiloj
----------------


|  |  |
| --- | --- |
| Portala ikono | Portalo pri Astronomio |

* Hubble-a profunda kampo en la Vikimedia Komunejo (Multrimedaj datumoj)
* Kategorio Hubble-a profunda kampo en la Vikimedia Komunejo (Multrimedaj datumoj)

* The Hubble Deep Field. STScI. Main Hubble Deep Field website.
* Hubble's Deepest View of the Universe Unveils Bewildering Galaxies across Billions of Years (1996-01-15). NASA's original press release.
Emblemo de IJK-60
**La jubilea 60-a Internacia Junulara Kongreso** okazis 10–17 de julio 2004 en Rusio, en ripozejo apud la urbo Kovrov en Vladimira provinco. Ĉeestis 355 personoj el 27 landoj (234 el Rusio). La frapfrazo de la aranĝo estis „Internacie, June kaj Kune!"

Antaŭ la aranĝo okazis internaciaj kursoj de Esperanto (en naturo kelkajn kilometrojn for de la ejo) kaj belaj antaŭkongresoj: en Moskvo kaj Peterburgo. Plimulto de alilandaj partoprenantoj venis fluge, tial antaŭkongresoj en la urboj de la plej grandaj rusiaj flughavenoj estis utilaj por oportune atingi la lokon de IJK kune.

En la daŭro de IJK pasis la unua ILEI-instruseminario de la serio „Flugiloj de Malfacila Vento".

Dum la kongreso estis kompilita kaj eldonita unufoja kongresa revuo nomata „Betula FOLio".

Eksteraj ligiloj
----------------

* Elŝutebla PDF-dosiero: "Betula FOLio"
* Restaĵoj de la paĝaro

|  |  |  |  |
| --- | --- | --- | --- |
| 

| v • d • rInternaciaj Junularaj Kongresoj de TEJO |
| --- |
| 1938 • 1939 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001• 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2022 • 2024 | emblemo de TEJO |

 |
**István Kossa** [iŝtvAn koŝa], laŭ hungarlingve kutima nomordo **Kossa István** estis hungara socialdemokrata, komunista politikisto, ministro, esperantisto.

István Kossa  naskiĝis kiel *Kósa István* la 31-an de marto 1904 en Balatonlelle. Li mortis la 9-an de aprilo 1965 en Budapeŝto.

Biografio
---------

István Kossa frue orfiĝis, tamen li frekventis gimnazion en Keszthely. Li eklaboris en Budapeŝto komence en redaktejo, poste en la trafika kompanio. En 1928 li aliĝis al la sindikato, en 1932 al la socialdemokrata partio. En 1942 li deportiĝis al la okupita parto de Sovetunio. En la sekva jaro li sukcese rifuĝis al la Ruĝa Armeo. Post la 2-a mondmilito li ricevis gravajn partiajn taskojn. Inter 1945–1967 li estis deputito parlamenta, dume kelkfoje li estis ministro. En 1963 li emeritiĝis. Li ricevis diversajn premiojn inter 1946-1964.

Li estis ĉefprotektanto de Hungara Fervojista Esperanto-Asocio.

Verkaro
-------

* *A Dunától a Donig* (1948) - memuaro
* *Nehéz ébredés* (Malfacila vekiĝo) (1957) - romano
* *Vissza a Dunához* (1965) - memuaro

Fontoj
------

* biografio kun foto

* Kategorio István Kossa en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 430678
* GND: 1060001152
* VIAF: 85445386
* ISNI: 0000 0000 7912 2190
* NKC: xx0022974
 |
|  |  |
| --- | --- |
|  Polurinda artikolo | Ĉi tiu artikolo bezonas **poluradon**, ĉar ĝi montras stilajn kaj/aŭ gramatikajn kaj/aŭ strukturajn problemojn, kiuj ne konformas al stilogvido.

---

La priskribo de la problemo troviĝas ĉi tie. Bonvolu ŝanĝi la enhavon por plibonigi la artikolon. |

ISDN telefono
**ISDN-telefono** estas moderna telefono en fino de la 20-a jarcento. ISDN estas angla mallongigo (Integrated Services Digital Network), esence *Servo-Integra Cifereca Reto*. La modernaj telefoncentraloj kaj la telefonoj jam estas ciferecaj, sed ofte la interligo restas la malnova kupra konduktilo kun analoga (necifereca) transsendo. Tial oni faris ISDN, kiu esence estas kvarkonduktila lineo. Tiuj lineoj kune kun la telefonaj lineoj faras reton, tial anstataŭ ISDR estus pli bona ISDL, do Lineo. Same tiel oni konas ADSL-lineojn. La ISDN-telefono estas funkcipova nur kun ISDN-lineo. La aparato havas ĉiujn modernaĵojn, kiuj estas kutimaj en fino de la 20-a jarcento.

La abonulo povas uzi telefonon, telekopiilon, interreton kaj videotelefonon. Se oni uzas la lastan, tiam la aliaj tri servoj ne funkcias, sed se oni uzas unu el la unuaj tri servoj, el la aliaj du servoj unu povas funkcii. Tio estas la ĉefa diferenco inter la malnova kaj ISDN-telefonoj, ĉar la abonulo ekzemple samtempe telefonas kaj telekopias. La telefono kaj la telekopiilo funkcias pli rapide. La lasta aparato rekonas la literojn, tial la sama simila aparato ne sendas serion de punktoj, sufiĉas kodo de la litero. Se telekopiilo vokas ISDN-telekopiilon, la voko aŭtomate alvenas al la aparato kaj ne al la telefono.

Tiu sistemo rapide malmoderniĝis, la pli nova sistemo estas ADSL.

* Kategorio ISDN-telefono en la Vikimedia Komunejo (Multrimedaj datumoj)
**Imre DIMÉNY** [dimEnj], laŭ hungarlingve kutima nomordo **Dimény Imre** estis hungara agronomo, politikisto, ministro, instruisto, profesoro, membro ordinara de Hungara Scienca Akademio (1990).

Imre Dimény  naskiĝis la 3-an de aŭgusto 1922 en Rumanio, en Transilvanio, en Comolău.

Biografio
---------

Imre Dimény devenis el la hungara minoritato en Rumanio. Li frekventis ĉeflernejon kaj akademion en Kolozsvár (tiutempe apartenanta al Hungario). Post la 2-a mondmilito li restis en resta parto de Hungario. Li eklaboris en Nagyléta, poste en Berettyóújfalu. En 1951 li ekhavis postenon en ministerio pri agrikulturo. Baldaŭe li havis karieron ankaŭ en la unusola partio. Inter 1967-1975 li estis ministro pri agrikulturo, poste li ekinstruis en la ĉeflernejo en Budapeŝto, li estis eĉ rektoro. Li ricevis premiojn inter 1986-2007.

Verkaro (elekto)
----------------

* *A gépesítés ökonómiája a mezőgazdaságban* (1971)
* *A kertgazdaság vállalati alapjai* (1983)
* *A mezőgazdaság sikeressége a 60-as, 70-es években* (2005)

Fontoj
------

* biografio hungare
**Imre Farkas** [farkaŝ], laŭ hungarlingve kutima nomordo **Farkas Imre** estis hungara kanuisto, olimpiano, pentristo, pastoro. Lia baldaŭa nomo estis (laŭ hungarlingve kutima nomordo) *Kassai-Farkas András*.

Imre Farkas (kanuisto) naskiĝis la 23-an de junio 1935 en Budapeŝto, li mortis la 10-an de aŭgusto 2020 en Budapeŝto.

Biografio
---------

Imre Farkas (kanuisto) maturiĝis en mezlernejo en sia naskiĝurbo. Post sportaj fiaskoj li ricevis paciencon en la religio, li estis pastoro en sekto. Baldaŭ li studis arthistorion en Scienca Universitato Loránd Eötvös kaj komencis pentradi. Lia unua ekspozicio okazis en 1963 en Budapeŝto. Li ricevis premiojn en 1960 kaj 1996.

### Sporta kariero

Imre Farkas (kanuisto) estis kanuisto dum la mezlernejaj jaroj. Li estis olimpiano en Hungario en la Somera Olimpiko 1956 kaj Hungario en la Somera Olimpiko 1960 kun du bronzaj medaloj. Lia plej konata sportpartnero en kanuo estis József Hunics.

Fontoj
------

* hungarlingva biografio kun fotoj
* hungarlingva biografio
* anglalingva biografio
* datenoj

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 809019
 |


* Portalo pri Biografio
**James Archibald Hamilton, D.D.** (naskiĝis en 1748 en aŭ ĉe Athlone–mortis la 21-an de Novembro 1815 en Armagh) estis irlanda astronomo kaj anglikana pastro.

Li fariĝis rektoro de Kildress kaj fondigis observatorio en Cookstown. Hamilton jam estis membro de la Royal Irish Academy tiam kaj li observis la transiron de Merkuro en 1782. Nevile Maskelyne, la reĝa astronomo, prezentis liajn observaĵojn al la Royal Society.

Hamilton forlasis Kildress en 1784 kaj servis kiel rektoro de Dunbin mallongtempe. Tiam li iĝis ambaŭ trezoristo de Armagh Cathedral kaj rektoro de Creggan. Dum tiu jaro li ankaŭ akiris la gradoj de B.D. kaj D.D. Li renkontis la ĉefepiskopo Richard Robinson tie, kiu mecenatis lin, la astronomion.

En 1790 li iĝis la unua direktoro de la nova Armagh Observatorio, kio ankaŭ estis muzeo. La instrumentoj de tiu observatorio estis faritaj de Edward Throughton. Li unufoje observis tie la 18-an de Julio 1793, laŭ la observoraportoj. La observatorio, malgraŭ la majstra laboraĵo de Throughton, estis subrimedata kaj havis tro malmultajn precizajn instrumentojn. Hamilton ofte loĝis en Bath dum tiu periodo. Ekde 1799 lia asistulo fariĝis Robert Hogg, presbiteriana pastoro. Hamilton kaj Hogg establis solidan reĝimon de observado, sed la subnorma instrumentaro restis problemo.

Hamilton enpostiniĝis kiel dekano de Cloyne en 1804. Hamilton tenis ambaŭ postoj ĝis kiam li mortis la 21-an de Novembro 1815 ĉe la observatorio de Armagh, kion Hogg notis en la observatoria ĵurnalo.

Referencoj
----------

1. ↑  J. A. Bennett, "Hamilton, James Archibald", en *Oxford Dictionary of National Biography*, Oxford University Press, 2004. tie ĉi.
**Ian Jackson** estas brita esperantisto, komputikisto kaj juristo. Li komencis sian movadan agadon fine de la 1970-aj jaroj kiel estrarano de Junularo Esperantista Brita, rapide fariĝis aktivulo kaj komitatano de TEJO, en 1981 transprenis la funkcion de estrarano pri financoj, eldonaĵoj kaj servoj, kaj inter la jaroj 1983 kaj 1987 kiel prezidanto gvidis la asocion TEJO. Post 1987, li engaĝiĝis en Esperanto-Asocio de Britio kaj komencis traduki literaturaĵojn el la angla al Esperanto, interalie la teatraĵon *Kato sur varmega ladotegmento* de la usonano Tennessee Williams, kiun okaze de la UK 1989 en Brighton surscenigis la esperantista teatra grupo Kia Koincido. Plurajn jarojn li vivis kaj laboris en Honkongo.

Thomas Pusch gratulas al Ian kaj Judith Jackson okaze de la nuptofesto en Hamburgo
Komence de la 1990-aj jaroj li kadre de granda esperantista nuptofesto en Hamburgo edziĝis al la germana esperantistino Judith Bormann, ekde tiam Judith Jackson. Fine de 1990 la ĝistiama ĝenerala sekretario de UEA Osmo Buller fariĝis direktoro de UEA, anstataŭ la forpasinta Neil Salvesen, kaj anstataŭ li nova ĝenerala sekretario fariĝis Ian Jackson. Tri jarojn poste, en marto 1994, li tamen demisiis pro premo de la profesia vivo, kaj en Seulo 1994 estis elektita Mark Fettes nova ĝenerala sekretario apud siaj jamaj fakoj. Krome, de 1983 ĝis 1995 Ian Jackson estis komitatano de UEA.

Kiel informadikisto, li aparte engaĝiĝis favore al la malfermkoda operaciumo Ubuntu kaj al la Ubuntu-fondaĵo.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rUbuntu |
| --- |
| Ĝeneralaĵoj | 
* Canonical Ltd.
* Eldonoj
* Ubuntu (filozofio)
* Ubuntu Developer Summit
* Ubuntu-Fondaĵo
 | UbuntuUbuntu |
| Homoj | 
* Jono Bacon
* Ben Collins
* Benjamin Mako Hill
* Ian Jackson
* Scott James Remnant
* Mark Shuttleworth
* Jeff Waugh
* Matt Zimmerman
 |
| Oficialaj distribuaĵoj | 
* Edubuntu
* Gobuntu
* Kubuntu
* Lubuntu
* Mythbuntu
* Ubuntu
* Ubuntu Mobile
* Ubuntu Netbook Remix
* Ubuntu Server
* Ubuntu Studio
* Xubuntu
 |
| Neoficialaj distribuaĵoj | 
* Easy Peasy
* Fluxbuntu
* gOS
* gNewSense
* Linukso Mint
* Nexenta OS
* nUbuntu
* Super OS
 |
| Programaroj kaj subteno | 
* Bazaar
* Getdeb
* Gdebi
* Laŭnĉpado
* Medibuntu
* OpenCD
* Ubuntu Programarejo
* Restricted extras
* Ubiquity
* Ubuntu Certified Professional
* Ubuntu Unu
* Uncomplicated Firewall
* Upstart
* Usplash
* Wubi
* XSplash
 |
| Magazinoj | 
* Full Circle Magazine
* Ubuntu User
 |
| Rilate al Ubuntu | 
* Debiano
* Ubuntu calendar
 |
| Rilataj programaroj | 
* .deb
* dpkg
* APT
* aptitude
* debconf
* dash
 |

 |

* Kategorio Ian Jackson en la Vikimedia Komunejo (Multrimedaj datumoj)
Eŭska hejmo en Boise (Idaho)
La **Eŭska diasporo** (eŭske *Euskal diaspora*) estas termino uzata por priskribi la komunumojn fonditaj de la eŭskoj kiuj loĝas ekster Eŭskio. Multaj eŭskoj forlasis Eŭskion kaj translokiĝis al aliaj partoj de la globo pro ekonomiaj kaj politikaj kialoj. Nuntempe, estas substanca loĝantaro de eŭskoj en Ĉilio, Argentino, Urugvajo, kaj Kubo. Pli malgranda diasporo loĝas en Meksiko, Venezuelo, Kanado, Usono, kaj multaj aliaj landoj.

Kelkaj eŭskaj infanoj okazis en Sovetunio dum la civita milito en Hispanio.

La 8-a de septembro estas Tago de eŭska diasporo

Eŭska diasporo laŭ landoj kaj regionoj
--------------------------------------

| Lando/regiono | Kvanto de eŭskoj |
| --- | --- |
|  Usono | 2513 |
|  Kanado | 1150 |
|  Finnlando | 19 |
|  Rusio | 8 |
|  Krimeo | 1 |
|  Nov-Zelando | 54 |
|  Aŭstralio | 65 |
|  Ĉeĥio | 38 |
|  Estonio | 5 |
|  Hungario | 3 |
|  Belorusio | 5 |

Referencoj
----------

1. ↑
2. ↑
3. ↑
4. ↑
5. ↑   Arkivita kopio. Arkivita el la originalo je 2021-10-06. Alirita 2021-11-15.
6. ↑   Arkivita kopio. Arkivita el la originalo je 2022-03-31. Alirita 2021-11-15.
7. ↑
8. ↑
9. ↑
10. ↑
11. ↑   Arkivita kopio. Arkivita el la originalo je 2022-09-30. Alirita 2022-09-30.
12. ↑

* Kategorio Eŭska diasporo en la Vikimedia Komunejo (Multrimedaj datumoj)